Obama: Pobjeda saveznika prije 65 godina 'jedan od najvažnijih događaja u povijesti čovječanstva'
Sutra će se vojnici iz Francuske, Britanije, Poljske i SAD pridružiti ruskim postrojbama u ogromnoj paradi na moskovskom Crvenom trgu
Pobjeda nad nacističkom Njemačkom, 1945., bila je ostvarena zahvaljujući 'iznimnim i neuobičajenim žrtvama' običnih ljudi iz mnogih zemalja koji su se udružili u obrani sigurnosti i ljudskog digniteta u vrijeme 'najteže pogibelji' - rekao je američki predsjednik Američki predsjednik Barack Obama obilježio je godišnjicu završetka Drugog svjetskog rata nazvavši pobjedu saveznika prije 65 godina 'jednim od najvažnijih događaja u povijesti ljudskog roda'. U prigodnom priopćenju, gospodin Obama kaže da je pobjeda nad nacističkom Njemačkom, 1945., bila ostvarena zahvaljujući 'iznimnim i neuobičajenim žrtvama' običnih ljudi iz mnogih zemalja koji su se udružili u obrani sigurnosti i ljudskog digniteta u vrijeme 'najteže pogibelji'. Američki predsjednik se posebice osvrnuo na Rusiju, domaćina sutrašnje ogromne parade u čast ove obljetnice. On je rekao da je ruski predsjednik Dmitrij Medvjedev pokazao 'iznimno čelništvo' u odavanju počasti žrtvama u prošlosti, ali i iskrenom govorenju o suzbijanju temeljnih ljudskih prava u bivšem Sovjetskom Savezu. Zapadnoeuropski čelnici obilježili su obljetnicu kraja Drugog svjetskog rata uoči sutrašnjih svečanosti u Rusiji. Francuski predsjednik Nicolas Sarkozy položio je vijenac na spomenik pokojnom generalu Charlesu de Gaulleu, u Parizu. General de Gaulle je vodio francuski pokret otpora za vrijeme rata. U Londonu, čelnici britanske tri glavne stranke zajednički su sudjelovali u obilježavanju Dana pobjede u Europi, te položili vijenac na cenotaf u spomen žrtvama rata, pokraj zgrade parlamenta. Sutra će se vojnici iz Francuske, Britanije, Poljske i Sjedinjenih Država pridružiti ruskim postrojbama u ogromnoj paradi na moskovskom Crvenom trgu.